U-I-20/12
Natisni
Opravilna št.:
U-I-20/12
Datum odločitve:
2. 10. 2013
ECLI:
ECLI:SI:USRS:2013:U.I.20.12
Akt:
Zakon o Nordijskem centru Planica (Uradni list RS, št. 86/10) (ZNCP), 2., 4. in 5. čl., 2. odst. 10. čl., 5. odst. 14. čl. ter 2. in 4. odst. 16. čl.
Izrek:
Pobuda za začetek postopka za oceno ustavnosti 2., 4. in 5. člena, drugega odstavka 10. člena, petega odstavka 14. člena ter drugega in četrtega odstavka 16. člena Zakona o Nordijskem centru Planica (Uradni list RS, št. 86/10) se zavrže.
Evidenčni stavek:
Pobudnik nima pravnega interesa, če ne izkaže, da izpodbijane določbe neposredno posegajo v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Ljudmila Erlah, Rateče-Planica
Datum vloge:
31. 1. 2012
Vrsta odločitve:
sklep
Vrsta rešitve:
zavrženje
Dokument:
US30228
Dokument v PDF obliki:
U-I-20-12.pdf
134 KB
Prenesite datoteko
U-I-20/12-6
2. 10. 2012
SKLEP
Ustavno sodišče je v postopku za preizkus pobude Ljudmile Erlah, Rateče-Planica, ki jo zastopa odvetniška družba Čeferin, o. p., d. o. o., Grosuplje, na seji 2. oktobra 2013
sklenilo:
Pobuda za začetek postopka za oceno ustavnosti 2., 4. in 5. člena, drugega odstavka 10. člena, petega odstavka 14. člena ter drugega in četrtega odstavka 16. člena Zakona o Nordijskem centru Planica (Uradni list RS, št. 86/10) se zavrže.
OBRAZLOŽITEV
1. Pobudnica izpodbija v izreku sklepa navedene zakonske določbe. Zatrjuje, da so v neskladju s 14., 25. in 33. členom ter s prvim odstavkom 74. člena Ustave. Pravni interes utemeljuje z navedbo, da je solastnica zemljišč na območju Nordijskega centra Planica. Predlaga, naj Ustavno sodišče v izpodbijanem delu predpis razveljavi.
2. Pobudo za začetek postopka za oceno ustavnosti in zakonitosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo in 109/12 – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt, izdan za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijane določbe ne učinkujejo neposredno. V takih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07, in OdlUS XVI, 82). Iz razlogov, navedenih v citiranem sklepu, pobudnica ne izkazuje pravnega interesa za začetek postopka za oceno ustavnosti izpodbijanih zakonskih določb. Zato je Ustavno sodišče njeno pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS v sestavi: predsednik dr. Ernest Petrič ter sodnice in sodnika dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, mag. Miroslav Mozetič, Jasna Pogačar in dr. Jadranka Sovdat. Sklep je sprejelo soglasno.
dr. Ernest Petrič
Predsednik